Rasa (folkloras grupa)

"Rasa" bija latviešu folkloras grupa, kuru Dziesmotās revolūcijas laikā 1988. gadā Latvijas Kultūras fonda paspārnē izveidoja Valdis Muktupāvels. Grupas pārējie dalībnieki bija Gita Lancere, Iveta Tāle, Kristīne Cābele, Andris Veismanis. Muzicēšanā izmantoja kokles, vijoles, stabules, dūdas, bungas un ģīgas. Grupa sadarbojās ar latgaļu teicēju Margaritu Šakinu.

Grupas pirmās programmas “Prūšos manas kājas autas” pamatā bija latviešu tautasdziesmas par prūšiem un jaunprūšu valodā tulkotas lietuvininku dziesmas.

1992. gadā "Rasa" saņēma ielūgumu uzstāties Parīzē, kā arī ierakstīt CD tradicionālās pasaules mūzikas ierakstu kompānijā Inedit. Programmu “Saule deva savu meitu” grupa atskaņoja koncertu sērijā Pasaules kultūru namā Parīzē, vēlāk to ieskaņoja un publicēja kasetē Latvijā (1993) un kompaktdiskā Francijā (1995). Vācijas mūzikas projekts "Enigma" Valda Muktupāvela radīto dziesmu "Sajāja bramaņi" kopā ar gregoriāņu dziedājumu izvēlējās kā pamatu 1996. gadā izdotajam singlam Beyond the Invisible,Vai zini, ka grupas «Enigma» hita «Beyond the Invisible» pamatā ir latviešu grupas «Rasa» dziesma? Andris Veismanis lsm.lv 2025. gada 24. oktobrī ko iekļāva albumā Le Roi est mort, vive le Roi!.

Grupa pārtrauca darbību 1998. gadā.

 Atsauces 

Kategorija:Latviešu folkloras grupas